Duplantis verbeter paalspring-rekord | Maroela Media
Armand Duplantis (Foto: Worldathletics.org)
Die Sweedse wonderkind Armand “Mondo” Duplantis het vir die tweede keer binne ŉ week die paalspring-rekord verbeter.
Hy het Saterdag tydens ŉ binnenshuise byeenkoms in Glasgow op 6,18 m oor die dwarslat geseil.
Die 20-jarige Duplantis het met sy eerste poging die rekord van 6,17 m verbeter wat hy ŉ week tevore tydens die Wêreldreeksbyeenkoms in Torun, Pole, opgestel het.
Die vorige rekord het behoort aan die Fransman Renaud Lavillenie wat op 15 Februarie 2014 op 6,16 m oor die dwarslat geseil het.
“Dit was ŉ wonderlike kompetisie,” het Duplantis gesê, wat ook ŉ wêreldrekordbonus van $30 000 ontvang het. “Daar was ŉ lekker energie van die skare en dit spoor my aan.”
Duplantis het naam gemaak toe hy in 2018 die Europese titel gewen het met 6,05 m. Hy het verlede jaar ŉ silwermedalje ontvang in Doha, Qatar.
Koronavirus: Eerste pasiënt sterf in Europa
Kan iemand help, net so vir perspektief, in hoe verre is die paal waarmee deesdae gespring word dieselfde (dimensies, vesel/stof/materiaal van gemaak, lengte, gewig, ens) as dié waarmee Surgey Bubka destyds die wêreldrekord opgestel het. (Ons Okkert Brits het destyds ook ‘n paar maal oor die 6 meter gespring.)
So vir perspektief: Atleet Land Buitemuurs Binnemuurs en Jaar Armand Duplantis Sweden 6.05 meter 6.18 meter 2020 Renaud Lavillenie France 6.05 6.16 2014 Sergey Bubka Soviet Union / Ukraine 6.14 6.15 1993
Dan vra mens, wat in die verbetering in toerusting en tegnologie het ook bygedra, die baanoppervlak, die skoene, dat hulle binnemuurs sulke hoogtes bereik het? (Ek dink nou aan bv die Nike Vaporfly skoene waarmee Eliud Kipchoge die wêreld maratonrekord gebreek het.)
Wat egter verder interessant is, is dat beide die Fransman en die Sweed, stel blykbaar nie daarin om hul buitemuurse hoogtes te verbeter nie …. dalk kan hulle nie?